На основу члана 27. став 10. Закона о јавној својини („Службени гласник РС“ број 72/2011, 88/2013, 105/2014, 104/2016-др.Закон, 108/2016, 113/2017, 95/2018, 153/2020 и 94/2024), члана 23. став 3. и 25. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“ број 80/2021-пречишћени текст, 85/2021 и 85/2022) и члана 37. став 1. тачка 16. Статута Града Ниша („Сл.лист Града Ниша“ број 88/2008, 143/2016 и 18/2019),

Скупштина Града Ниша на седници одржаној \_\_\_\_\_\_\_\_\_.2024.године доноси

**Р Е Ш Е Њ Е**

 **I ПРЕНОСИ СЕ** право коришћења Дечијем културно рекреативном центру Ниш, ул. 9.бригаде број 10, на непокретностима у јавној својини Града Ниша, на неодређено време и без накнаде и то на:

- пословној згради за коју није утврђена делатност, површине 698м2 означеној бројем 1 на кп.бр.7805/1 КО Мокра.

- пословној згради за коју није утврђена делатност, површине ,612м2, означеној бројем 2 на кп.бр.7805/1 КО Мокра

-пословној згради за коју није утврђена делатност, површине 602м2, означеној бројем 3 на кп.бр. 7805/1 КО Мокра

-пословној згради за коју није утврђена делатност, површине 246м2, означеној бројем 4, на кп.бр.7805/1 КО Мокра.

 У својству носиоца права коришћења Дечији културно рекреативни центар Ниш, користиће описане непокретности у складу са регистрованом делатношћу и позитивним законским прописима.

**II** Право коришћења на непокретностима из тачке I овог решења преноси се Дечијем културно рекреативном центру Ниш, са правом држања и коришћења у складу са природом и наменом ствари, давања на коришћење другом носиоцу права коришћења, давања у закуп и управљања у складу са важећим Законом о јавној својини и другим законима и прописима са правом уписа права коришћења у јавној књизи о непокретностима и правима на њима.

**III** Дечији културно рекреативни центар Ниш, у обавези је да непокретности које су јој овим решењем пренете на коришћење одржава, обнавља и унапређује као и да извршава све законске обавезе у вези са тим непокретностима.

Дечији културно рекреативни центар Ниш, нема право располагања у смислу Закона о јавној својини предметним непокретностима, осим давања на коришћење другом носиоцу права коришћења и давања дела предметних непокретности у закуп, уз писану сагласност Градоначелника Града Ниша.

**IV** Обавезује се Дечији културно рекреативни центар Ниш, да у року од 8 (осам) дана, од дана пријема овог решења приступи закључењу Уговора о преносу права коришћења и управљања непокретностима у јавној својини Града Ниша, којим ће се ближе регулисати међусобна права и обавезе Града Ниша и Дечијег културно рекреативног центра Ниш .

**V** Ово решење је коначно и исто објавити у „Службеном листу Града Ниша“.

**Број: \_\_\_\_\_\_\_\_\_\_\_\_\_\_\_\_\_**

**У Нишу, \_\_\_\_\_\_2024.године**

**СКУПШТИНА ГРАДА НИША**

 **ПРЕДСЕДНИК**

**Проф.др Игор Новаковић**

О Б Р А З Л О Ж Е Њ Е

 Дечији културно рекреативни центар Ниш, ул. 9. бригаде бр,10, обратио се Градској управи за имовину и одрживи развој Града Ниша за пренос права коришћења на непокретностима у јавној својини Града Ниша, описаним у диспозитиву овог решења, на кп.бр.7805/1 КО Мокра, и на кп.бр.2912 КО Ниш-Ћеле Кула у ул. 9.бригаде бр.10, које установа користи ради обављања регистроване делатности.

 Поступајући по поднетом захтеву и увидом у податке РГЗ – Службе за катастар непокретности Ниш за кп.бр. 7805/1 КО Мокра, утврђено је, да је на објектима, ближе описаним у диспозитиву решења уписано право јавне својине Града Ниша, док је на објекту бр.1, површине 931м2 на кп.бр.2912 КО Ниш-Ћеле Кула, уписано право јавне својине Града Ниша и право коришћења Дечијег културно образовног центра, Ниш, а да је Уговором о преносу права коришћења на непокретностима у јавној својини Града Ниша, који је донет на основу решења Скупштине Града Ниша бр.06-114/2016-8-02 од 03.03.2016. године, на предметном објекту пренето право коришћења Установи Дечији центар,

 Одредбом чл.4. Одлуке о оснивању Установе Дечији културно-рекреативни центар бр.12-03/24 од 10.06.2024. године, прописано је да та установа као правни следбеник послује средствима , правима и обавезама Установа Дечије одмаралиште „Дивљана“ Ниш и Дечији културни центар Ниш, која се затекну у њиховим пословним евиденцијама. Према изнетом Дечији културно рекреативни центар Ниш, је тим актом стекао и право коришћења на предметном објекту, те није потребно доносити ново решење.

 Одредбама члана 18. став 1. Закона о јавној својини („Службени гласник РС“ број 72/11, 88/13, 105/14, 104/2016-др.Закон, 108/2016, 113/17, 95/2018, 153/2020 и 94/2024) прописано је да су носиоци права јавне својине Република Србија, аутономна покрајина и јединица локалне самоуправе, док је ставом 6. истог члана прописано да установе и јавне агенције и друге организације чији је оснивач Република Србија, аутономна покрајина и јединица локалне самоуправе, које немају статус државног органа и организације, органа аутономне покрајне, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини које су им пренете на коришћење.

 Чланом 24. Закона о јавној својини („Службени гласник РС“ број 72/11, 88/13, 105/14, 104/2016-др.Закон, 108/2016, 113/17, 95/2018 и 153/2020 и 94/2024), утврђено је да носиоци права коришћења из члана 18. овог Закона, управљају покретним и непокретним стварима које користе, као и да је управљање стварима у јавној својини, у смислу члана 24. став 2. Закона, њихово одржавање, обнављање, унапређивање, као и извршавање законских и других обавеза у вези са тим стварима.

 Право јавне својине и право коришћења на непокретностима у јавној својини уписују се у јавне књиге о непокретностима и правима на њима, у складу са законом којим се уређује упис права на непокретностима, сагласно члану 25. Закона о јавној својини.

 Полазећи од чињенице да је Град Ниш оснивач Дечијег културно рекреативног центра Ниш наведеном Одлуком о оснивању, као и да установа, у складу са важећим Законом о јавној својини не може бити носилац права јавне својине, а да се истој ради обављања регистроване делатности установе може пренети право коришћења на непокретним стварима у јавној својини, утврђено је да су услови испуњени прописани чланом 18. Закона о јавној својини и чланом 23. Одлуке о прибављању, располагању и управљању стварима у јавној својини Града Ниша („Сл.лист Града Ниша“ 80/2021-пречишћени текст, 85/2021 и 85/2022) на основу којих Град Ниш, као носилац права јавне својине, преноси на неодређено време и без накнаде право коришћења са правом управљања – Дечијем културно рекреативном центру Ниш, ради обављања регистроване делатности, на непокретностима наведеним у тачки I диспозитива овог решења, које установа користи ради обављања делатности одређених чланом 3. цитиране Одлуке о оснивању, а на којима је уписано право јавне својине Града Ниша.

 Полазећи од напред цитираних одредби Закона о јавној својини и Одлуке о прибављању, располагању и управљању стварима у јавној својини Града Ниша, утврђено је да су испуњени услови за пренос права коришћења на објектима у јавној својини Града Ниша, те је одлучено као у диспозитиву овог решења.

За спровођење овог решења није потребно ангажовање додатних средстава буџета Града Ниша.

**ГРАДСКА УПРАВА ЗА ИМОВИНУ И ОДРЖИВИ РАЗВОЈ**

 **В.Д. НАЧЕЛНИКА**

 **Анђелија Стаменковић, дипл.правник**